Weet nie hom nie, maar 'n goeie vriend van my se Pa was vir jare Ladismith se dominee, Ds van Tonder. Hy't 'n R100 BMW gery en was 'n gereelde besoeker aan die Buffalo Rally. Seker maar weens die groot groep potensiële "kliënte" maar so het hy selfs 'n paartjie getrou op die Buff een jaar.
Ek onthou dit goed. Was daar nie 'n konneksie met 'n vliegtuig of iets ook nie? Maar ja daai pakkie twak was die dag goud werd. Niks wat mens so nederig maak as om water te gaan vra by die plaaslike mense nie - en dan die vreugde waarmee hulle wel vir jou gee!
Kinders baljaar. Dis die geluid van vreugde wat net ‘n swemdam kan bring. ‘n Lafenis in die middagson, diep uit die aarde. Met kreun en steun beur die windpomp voort in sy taak. En dan, amper skielik, kom die koele aandlug op. Die windpomp kry opnuut lewe. Hy dans en swaai. So ook sy maats in die omgewing. ‘n Dolle gejaag na wind.
Pragtig geskryf en n raak beskrywing oor die dorpie. Dit laat my dink toe ons daar was vir twee aande met die kerk se eeufees. Ek wil sommer nou weer gaan.
Ek is ook al paar keer daardeur, en elke slag was daar 'n hond of twee wat al keffend agter ons aangehardloop het.
Ja net om die hoek van waar ek die pakkie twak gekoop het is n man wat vliegtuie bou met BMW 1200 enjins in. Eks beindruk KR jy let nogal op in die klas wanneer ek so baie praat!!!